**IZVEDBENA POGODBA za nadgradnje ali obnove v sklopu projekta**

**»Izvedba centralnega sistema za obveščanje potnikov na območju javne železniške infrastrukture«**

|  |  |
| --- | --- |
| Št. naročnika: |  |
| Št. izvajalca: |  |

*Št. zadeve …………………*

sklenjena med

|  |  |  |
| --- | --- | --- |
| **NAROČNIKOM:** | Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, ki jo zastopa direktorica Ljiljana Herga, univ. dipl. inž. geol. | |
| in |  | |
| **IZVAJALCEM:** |  | |
|  |  | |
|  | Identifikacijska št. za DDV: | SI |
|  | Številka TRR: |  |

**I. PREDMET POGODBE**

1. *člen*

Pogodbeni stranki ugotavljata, da:

* je naročnik izvedel postopek oddaje javnega naročila »Izvedba centralnega sistema za obveščanje potnikov na območju javne železniške infrastrukture« po odprtem postopku, v skladu z določilom 40. člena Zakona o javnem naročanju (Ur. l. RS, št. 91/2015 in 14/2018; v nadaljevanju: ZJN-3);
* je izvajalec za izvedbo centralnega sistema za obveščanje potnikov na javni železniški infrastrukturi z naročnikom dne \_\_\_\_\_\_\_\_\_ sklenil pogodbo št. \_\_\_\_\_\_\_\_\_\_ (v nadaljevanju: osnovna pogodba);
* je izvajalec z naročnikom in upravljavcem SŽ - Infrastruktura d.o.o., Kolodvorska ulica 11, 1000 Ljubljana, dne \_\_\_\_\_\_\_ sklenil pogodbo za izvajanje podpore vzdrževanju št. \_\_\_\_\_\_\_\_ (v nadaljevanju: vzdrževalna pogodba);
* je del vzdrževalne pogodbe tudi ponudba – CENIK predvidenih del izvajalca na podlagi katerega je izvajalec pripravil ponudbo,
* je naročnik v skladu z vzdrževalno pogodbo naročnik obnov in nadgradenj,
* sklepata to pogodbo z namenom podrobnejše ureditve medsebojnih pravic in obveznosti v zvezi z izvajanjem del obnov in nadgradenj na podlagi posebnega naročila naročnika.

1. *člen*

S to pogodbo naročnik oddaja, izvajalec pa prevzema izvedbo naslednjih del:

|  |
| --- |
|  |

Ponudba izvajalca št.\_\_\_\_\_\_\_\_\_\_\_, z dne\_\_\_\_\_\_\_\_, je sestavni del te pogodbe. Pogodbena dela se izvede na osnovi posebnega naročila naročnika št.\_\_\_\_\_\_\_\_\_\_, z dne \_\_\_\_\_\_\_\_\_\_\_.

**II. VREDNOST POGODBENIH DEL**

1. *člen*

Vrednost del iz 2. člena te pogodbe je določena na osnovi ponudbe izvajalca št. ......... z dne ......................v potrjeni in sprejeti ponudbeni vrednosti, ki znaša vključno z DDV

**.................................. EUR**

(z besedo: ……………………………………………………………………………………………….. 00/100)

od tega DDV: …………………….. EUR

(z besedo: ………………………………………………………………………………………………... 00/100)

**III. ROK DOKONČANJA DEL**

1. *člen*

Izvajalec se obvezuje pričeti z izvajanjem s to pogodbo prevzetih del najkasneje v roku desetih (10) dni od uvedbe v delo. Dela se obvezuje dokončati v skladu s terminskim planom izvajanja del, v roku ............ dni od uvedbe v delo. Rok dokončanja del pomeni izvršitev vseh obveznosti izvajalca po tej pogodbi, tudi izročitev projekta izvedenih del (PID) naročniku.

1. *člen*

Če izvajalec zamuja glede na terminski plan izvajanja del ali glede na rok dokončanja del iz 4. člena te pogodbe, je o tem dolžan pred iztekom roka pisno obvestiti naročnika z obrazložitvijo in ga zaprositi za podaljšanje roka, sicer izgubi pravico do podaljšanja roka. Sporazum o spremembi pogodbenega roka mora biti sklenjen v pisni obliki kot aneks k tej pogodbi.

**IV. OBVEZNOSTI NAROČNIKA**

1. *člen*

Naročnik je dolžan:

1. uvesti izvajalca v delo in mu nuditi vse potrebne informacije za izvedbo del po tej pogodbi,
2. sodelovati pri pregledu projektnih rešitev in pisno potrjevati ustrezne rešitve.

Nobena poslovna listina v zvezi z izvajanjem del in nobena situacija ali prevzem ne more biti veljaven in naročnika ne obvezuje, če je predhodno ne odobri naročnik sam. Kakršnokoli odstopanje od projektne dokumentacije ali te pogodbe s strani izvajalca brez predhodne odobritve naročnika je neveljavno, izvajalec pa je za nepotrjeno odstopanje od projektne dokumentacije naročniku odškodninsko odgovoren in mora na zahtevo naročnika takoj vzpostaviti pravilno stanje gradnje.

Dela se izvajajo kot vzdrževalna dela v javno korist.

1. *člen*

Naročnik se obvezuje izvajalcu pravočasno potrjevati projektne rešitve in morebitne potrebne spremembe, potrjene s strani nadzora, tako da dela lahko potekajo nemoteno oziroma skladno s terminskim planom izvajanja del.

**V. OBVEZNOSTI IZVAJALCA**

1. *člen*

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in da je seznanjen z razpisnimi zahtevami oziroma s prejeto dokumentacijo ter, da so mu razumljivi in jasni pogoji in okoliščine za pravilno izvedbo del.

Izvajalec je dolžan pred začetkom del naročnika opozoriti na morebitne pomanjkljivosti ali nejasnosti projektne dokumentacije ter v zvezi s tem od njega zahtevati pisna navodila. V primeru da izvajalec tega ne stori, je naročniku odgovoren za vso škodo, ki jo zaradi opustitve dolžne skrbnosti utrpi naročnik.

1. *člen*

V zvezi z izvajanjem s to pogodbo prevzetih del se izvajalec obvezuje:

1. Izvajati storitve po tej pogodbi po pravilih stroke, v skladu z navodili naročnika, s skrbnostjo dobrega strokovnjaka in v pogodbenem roku,
2. Izvršiti dela solidno in kvalitetno, v skladu z veljavnimi tehničnimi predpisi, standardi in gradbenimi normativi; morebitna škoda med izvedbo oziroma v zvezi z njo bremeni izvajalca
3. pred pričetkom del izdelati ustrezen načrt organizacije gradbišča,
4. pred pričetkom del predati nadzorniku oziroma vodji nadzora plan dinamike del in obračunov ter terminski plan izvedbe del,
5. pred pričetkom del predati naročniku varnostni načrt in zagotoviti, da bo gradbišče urejeno v skladu s tem varnostnim načrtom,
6. naročniku pred pričetkom del predložiti (s strani inženirja potrjen) plan tekoče kontrole kakovosti,
7. naročniku pred pričetkom del (ob uvedbi v delo) predložiti tehnološko ekonomski elaborat,
8. po uvedbi v delo zavarovati zemljišča, potrebna za izvedbo del tako, da ne bo moteno izvajanje del s strani tretjih oseb,
9. v roku petnajst (15) dni po pričetku del skleniti skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje imovine in zavarovanje gradbišča ter dostopov na gradbišče,
10. označiti gradbišče s tablo, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb ter podatki o gradbenem dovoljenju, če je potrebno,
11. v imenu naročnika prijaviti začetek gradbenih del ustreznim organom in organizacijam, v kolikor je prijava potrebna glede na veljavno zakonodajo;
12. zagotoviti vsakodnevno prisotnost vodje gradnje oziroma vodje del na gradbišču v času izvajanja del,
13. vsakodnevno voditi gradbeni dnevnik in knjigo obračunskih izmer ter drugo dokumentacijo, ki jo določa veljavna zakonodaja s področja gradnje objektov,
14. v času trajanja gradnje na svoje stroške izvesti vse potrebne ukrepe za zaščito okolja v skladu z veljavno zakonodajo,
15. izročiti dokazila (ateste) o vgrajenih materialih in konstrukcijah,

* naročniku (hkrati z dostavo vsake vmesne situacije) izročiti poročilo o izvedenih delih, ki vključuje podatke o poteku izvedenih del, plan del naslednjega meseca, morebitne časovne zamude na projektu in ukrepe za odpravo zamud,
* naročnika z dopisom obvestiti o pričetku in dokončanju del,
* nemudoma pisno opozoriti naročnika na okoliščine, ki bi lahko otežile ali onemogočile kakovostno in pravilno izvedbo del,
* dela opravljati v skladu s terminskim planom izvajanja del,
* dela opraviti strokovno brez povzročitve poškodb na morebitnih sosednjih objektih ali okoliških komunalnih vodih,
* dela izvajati s strokovnim kadrom, ki je naveden v osnovni pogodbi,
* zamenjavo strokovnega kadra izvesti le s predhodnim soglasjem naročnika,
* zagotavljati komunikacijo v slovenskem jeziku,
* sodelovati z izvajalci in naročnikom na drugih tematsko povezanih projektih,
* pred izvedbo del izdelati izvedbeni načrt IZN, pridobiti sklep o uspešno opravljeni reviziji in verifikaciji skladnosti s TSI ter zagotoviti sprotno vnašanje morebitnih sprememb, potrjenih s strani nadzora in naročnika v izvedbeno dokumentacijo,
* naročniku pred tehničnim pregledom ali predajo objekta predati:
* projektno dokumentacijo PID
* dokazilo o zanesljivosti objekta
* elaborat o izvedbi vpisa v EAM Maximo in pripravi ustreznih GEO lokacijskih podatkov
* projekt za vzdrževanje in obratovanje objekta

Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko pogodbe.

### VI. GARANCIJSKA DOBA

1. *člen*

Garancijska doba za izvedena dela je 3 leta od prevzema del. Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

1. *člen*

Ob prevzemu je naročnik dolžan pregledati izvedena dela po tej pogodbi. Morebitne pomanjkljivosti in napake se vpišejo v zapisnik o pregledu, pri čemer se sporazumno določi rok za njihovo odpravo.

Pomanjkljivosti ali napake, ugotovljene v garancijski dobi je na naročnikovo zahtevo izvajalec dolžan odpraviti v dogovorjenem roku in skladno z določili osnovne pogodbe.

1. *člen*

Izvajalec je dolžan v roku 20 dni od prejema sklenjene pogodbe kot pogoj za veljavnost pogodbe naročniku predložiti finančno zavarovanje za dobro izvedbo pogodbenih obveznosti v višini 5 % vrednosti posameznega naročila (z DDV), z veljavnostjo še najmanj 60 dni po izteku roka za dokončanje vseh del. Finančno zavarovanje mora biti brezpogojno, plačljivo na prvi poziv in v obliki bančne garancije ali garancije zavarovalnice, izdelane po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758.

Naročnik unovči finančno zavarovanje za dobro izvedbo pogodbenih obveznosti, če:

* izvajalec svojih obveznosti do naročnika ne izpolni skladno s pogodbo,
* izvajalec ne izvaja pogodbenih obveznosti z nominiranim kadrom,
* naročnik odstopi od pogodbe zaradi kršitev ali zamude s strani izvajalca,
* ne predloži v skladu s pogodbo finančnega zavarovanja za odpravo napak v garancijskem roku.

Izvajalec je dolžan kot pogoj za plačilo naročniku izročiti finančno zavarovanje za odpravo napak v garancijski dobi v višini 5 % vrednosti pogodbenih del (z DDV), ugotovljene na podlagi končne situacije. Veljavnost garancije mora biti 60 dni daljša kot je garancijska doba. Finančno zavarovanje mora biti brezpogojno, plačljivo na prvi poziv in v obliki bančne garancije ali garancije zavarovalnice, izdelane po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758.

Naročnik je upravičen unovčiti garancijo za odpravo napak v garancijski dobi, če izvajalec napake oziroma pomanjkljivosti v dogovorjenem roku ne odpravi. Za napake, ki se odkrijejo v garancijski dobi in se ne odpravijo pred njenim iztekom, je izvajalec dolžan podaljšati veljavnost garancije do odprave teh napak ter za čas trajanja napake.

### VII. PROTIKORUPCIJSKA KLAVZULA

1. *člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

**VIII. POOBLAŠČENI PREDSTAVNIKI IN STROKOVNI NADZOR**

1. *člen*

NAROČNIK

Pooblaščeni/-a predstavnik/-ca naročnika (*nosilec/-ka naročila*) je g./ga. ……………………..

NADZOR

Nadzornik del po tej pogodbi je podjetje ……………………….

Pooblaščeni/-a predstavnik/-ca nadzornika je g./ga. ……………………..

Vodja nadzora je g./ga. ……………………..

IZVAJALEC

Pooblaščeni/-a predstavnik/-ca izvajalca je g./ga. ……………………..

Vodja del - vodja gradnje s strani izvajalca je g./ga. ……………………..

Izvajalec je dolžan vso korespondenco pošiljati naročniku in nadzorniku.

**IX. REŠEVANJE SPOROV**

1. *člen*

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**X. KONČNE DOLOČBE**

1. *člen*

Pogodbeni stranki soglašata, da so poleg ponudbe izvajalca, navedene v 2. členu te pogodbe, sestavni del pogodbe še:

Vzdrževalna pogodba

* Osnovna pogodba
* Posebni pogoji osnovne pogodbe
* Splošni pogoji pogodb za obratno opremo, projektiranje in graditev za elektrotehnično in strojno obratno opremo in za gradbena in inženirska dela, ki jih načrtuje izvajalec (Rumena knjiga), prva izdaja 1999,
* Razpisna dokumentacija za javno naročilo št. JN003570/2021-B01

Za vse, kar ni določeno v tej pogodbi, se upoštevajo določila osnovne pogodbe.

Posebne gradbene uzance veljajo v delih, v katerih niso v nasprotju z določili te pogodbe in njenih sestavnih delov.

Pogodba je sklenjena, ko jo podpišeta obe pogodbeni stranki pod odložnim pogojem, da izvajalec pravočasno predloži finančno zavarovanje za dobro izvedbo pogodbenih obveznosti.

Sprememba ali dopolnitev te pogodbe se lahko izvrši le v obliki pisnega aneksa, ki ga podpišeta obe pogodbeni stranki.

Naročnik si pridržuje pravico, da zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

1. *člen*

Ta pogodba je napisana v štirih enakih izvodih, od katerih prejme izvajalec en izvod, naročnik pa tri izvode.

|  |  |
| --- | --- |
| …………………, dne … | Ljubljana, dne ... |
| **IZVAJALEC:** | **NAROČNIK:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ. dipl. inž. geol. |
|  | direktorica |

|  |
| --- |
| VZOREC FINANČNEGA ZAVAROVANJA ZA DOBRO IZVEDBO POGODBENIH OBVEZNOSTI |

*Glava s podatki o garantu (zavarovalnici/banki) ali SWIFT ključ*

Za: Ministrstvo za infrastrukturo,Direkcija Republike Slovenije za infrastrukturo, Tržaška 19, Ljubljana

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpišeta se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** RS,Ministrstvo za infrastrukturo, Direkcija Republike Slovenije za infrastrukturo, Tržaška 19, Ljubljana

**OSNOVNI POSEL:** obveznost naročnika zavarovanja iz pogodbe št.       z dne       *(vpišeta se št. in datum pogodbe o izvedbi javnega naročila),* katere predmet je **XXXXXXXXXXXXXXXXXXXX.**

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI MORA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s to garancijo / zavarovanjem nepreklicno zavezujemo, da bomo upravičencu izplačali katerikoli znesek do višine zneska garancije / zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant

(žig in podpis)